|  |  |  |
| --- | --- | --- |
| Stema%20(100px) | **REPUBLIKA E KOSOVËS**  **REPUBLIKA KOSOVA/REPUBLIC OF KOSOVA**  **KOMUNA E GJILANIT**  **OPŠTINA GNJILANE/MUNICIPAL GJILAN/GILAN BELEDIYESI** | Description: Prova14 |

**RAPORTI I PUNËS 3-MUJORE**

**DREJTORIA PËR BUJQËSI DHE PYLLTARI**

***Mars 2022, Gjilan***

Frekuentimi i fermerëve të përditshëm, interesimi i tyre për farë misri, serra, fidane, bletë, kafshë etj. Së bashku me zyrtarët e drejtorisë nga sektori i bujqësisë, të gjithë fermerët i presim dhe u japim informacione për projektet e planifikuara për vitin 2022 nga komuna. Ofrimi i shërbimeve, sqarimi i kritereve për fermerët për subvencione dhe projektet aktuale. Regjistrimin e fermerëve të rijnë në MBPZHR.

Sëmundjet infektive të kafshëve e në veçanti në fshatin Bilinicë, një fermeri i janë sëmurë 28 krerë dhe duhej asgjësuar. Agjencioni për veterinari dhe ushqime ka detyrim kontrollimin dhe identifikimin e sëmundjes e kafshëve, transportin dhe groposjen e tyre. Ndërsa komuna obligohet për përcaktimin e lokacionit (groposja e kafshëve të ngordhura).

Reagimi i qytetarëve dhe policisë për qenët endacak që frekuentojnë në qytete dhe fshatra është shqetësim i përditshëm, frika nga sulmet që mund të ndodhin sidomos ndaj fëmijëve. Ne si drejtori e bujqësisë dhe pylltarisë, kemi përgatitë një projekt si fazë kalimtare për gjendjen aktuale.

Kemi pasur takim me drejtorin e drejtorisë, koordinues të Agjencionit Pyjor z. Bislim Rrustemi, kemi diskutuar rreth gjendjes momentale të pyjeve, ruajtjes nga keqbërësit dëmtuesit dhe sfidat për të ardhmen për këtë sektor të rëndësishëm për komunën e Gjilanit. Drejtoria e bujqësisë dhe pylltarisë së bashku me Agjencionin në agjendën e saj e kanë si prioritet mbrojtjen e pyjeve dhe pyllëzimin e sipërfaqeve të zhveshura.

Për t’u subvencionuar me fidanë të arrës kanë aplikuar 46 fermerë, ndërsa janë përzgjedhur 20 fermerë sipas kritereve të përcaktuara.

Kemi listën e fermerëve që kanë aplikuar për gjedhe e në veçanti ata cilët kanë gjendjen më të vështirë, komisioni është në përfundim të verifikimit të çdo fermeri që ka aplikuar, në fillimin e javës së ardhshme do të bëjmë shpërndarjen e tyre. Është donacion nga shkolla e mesme e Agroturizmit dhe Teknologjisë ’’Arbëria’’ e cila na ofroi 6 gjedhe me qellim të mbarështimit të kësaj race të gjedheve e gjitha e bazuar në memorandumin e bashkëpunimit në mes komunës së Gjilanit dhe SHMAT ’’Arbëria’’ të datës 05.11.2018.

Me datën 15.03.2022, u takuam me banorët e lagjes së Jabuqëve të fshatit Livoç i Epërm, të cilët janë të pakënaqur me vendimin e ish Kuvendit Komunal për parcelën e ndarë, për groposjen e kafshëve të ngordhura në parcelën prej 20 ari. Ne si drejtori e bujqësisë dhe pylltarisë, përmes zyrës së kryetarit, jemi angazhuar që këtë problem ta zgjidhim përkohësisht për hir të fermerëve dhe qytetarëve, sepse sëmundja mund të bartet edhe te popullata. Sëmundjet e kafshëve, transportimi dhe groposja deri te lokacioni është kompetencë e Agjencionit për Veterinari dhe Ushqime (AVUK), ndërsa lokacionin duhet ta caktoj ë Komuna, e në këtë rast kjo parcele është afër shtëpive.

Kuvendi komunal duhet të bëjë zgjidhje për lokacionin, sepse mund të kemi përsëri sëmundje dhe ngordhje të kafshëve dhe duhet të bëhet groposja e tyre. Kemi identifikuar lokacionin e ri për groposjen e kafshëve të ngordhura.

Në kuadër të vazhdimit reciprok për parandalimin e keqpërdorueseve, prerësve ilegalë të pyjeve, jemi angazhuar që të hartojmë plane të përbashkëta veprimi me institucionet relevante.

Me datën 15.02.2022 kemi bërë shpërndarjen e 3,570 fidanëve për 15 ha, ku kanë qenë përfitues 20 fermerë nga komuna me sipërfaqe 0.4 ha deri ne 1.0 ha. Para shpërndarjes së fidanëve të arrës agronomët i kanë njoftuar fermerët si duhet të mbillet dhe trajtohet në të ardhmen fidani i arrës.

Agronomët në kuadër të drejtorisë kanë dalë në terren dhe kanë vizituar fermerët të cilët kanë të mbjellura kulturën e grurit dhe elbit. Gjendja e tyre është e mirë. Vjeshtën e kaluar në komunën tonë nën kulturat dimërore janë mbjellë 2800 ha grurë, 90 ha elbi dhe 20 ha bime foragjere.

Gjendja e plantacioneve frutore shumëvjeçare është e kënaqshme. Gjatë kësaj periudhe fermerëve ju rekomandohet t’i kryejnë masat e mëposhtme agroteknike si lyerja e pemëve krasitja, spërkatja dimërore me preparate etj.

Kemi mbajtur takime me të gjithë pylltarët dhe teknikët dhe i kemi përcjell rekomandimet për punë dhe veprime në terren, përgatitje të dokumentacioneve juridike në bashkëpunim me Agjencionin pyjor regjional. Kemi iniciuar procedurën e prokurimit për furnizim me farë misri. Fermerët e komunës së Gjilanit të cilët janë kultivues të rregullt të misrit dhe mbjellin më pak se 1.00 ha me misër, do të subvencionohen. Përparësi do të kenë fermerët me kushte të rënda ekonomike dhe që jetojnë në zonat rurale.